30. juulil 2011 toimub Ida-Virumaal Vaivara vallas Grenaderimäel (Ristimägi) iga-aastane 20. Eesti Relvagrenaderide Diviisi veteranide kokkutulek, mälestamaks 1944. aasta Sinimägede suurlahingus langenud sõjamehi.    Tänavu möödub 67 aastat Sinimägede lahingutest, mille näol on tegemist ohvriterohkeimate Eesti pinnal peetud heitlustega läbi aegade. Eesti idapiiri lähistel püsis rinne 8 kuud järjest paigal, sellal kui mujal, kus venelased Euroopale peale tungisid, nihkus sageli lausa 1000 km võrra.    Nendel kaitselahingutel, millega peatati 1944. aastal Punaarmee edasitung, oli ka Eesti Vabariigi põrandaaluse valitsuse toetus. Seega saab Sinimägede lahinguid käsitleda kui "Eesti Vabariigi nimel ja  huvides toimunud, seaduslikult õigustatud tegevust, kui vabadusvõitlust". (Riigikogu otsuse 910 OE eelnõu "Eesti kodanike relvavõitlusest NSV Liidu sõjalise okupatsiooni vastu" juurde käivast seletuskirjast)    "Üritus viiakse juba kolmandat aastat järjest läbi poolkinnisena, mis sisuliselt tähendab seda, et korraldajatel on õigus mitte lubada üritusele neile ebasoovitavaid inimesi," annavad teada korraldajad 20. Eesti Relvagrenaderide Diviisi Veteranide Ühendusest.    Usalduse  mittekuritarvitajate jaoks mälestussündmuse ajakava:    10.55 Kogunemine algrivistuseks.  11.00 Tervitus Eesti Lipule. Eesti hümn.  11.08 Langenute mälestamine. Pärgade panek. "Puhake paremad pojad"  11.25 Üleminek istekohtadele.  11.35 Tervitus kokkutulekule saabunud lippudele.  11.45 Liputoimkondade vahetus.  11.50 Kokkutuleku avamine  12.00 Tervitused  12.20 Päevakohane ettekanne  12.50 Asjakohased sõnavõtud (eelregistreeritud)  13.05 Ühislaul  "Eestimaa, mu Isamaa"  13.15 Sõdurilõuna (taustaks sõdurilaulud Margus Põldsepp, Sulev Salm jt).  15.00 Näidend "Minek" (Laagnal Vanatare õuel)  16.30 Kojusõit.    Sinimägede sõjasündmuste kohta saab youtube vahendusel vaadata tunnipikkust stuudio Ruut FM filmi  http://www.youtube.com/watch?v=AfnZ40z-4rc&feature=player_embedded või siis 10-minutilist sõnatut dokumentaalkaadrite jada http://www.youtube.com/watch?v=4YDKa70x1YY&feature=related    Allikas: Mauri Kiudsoo  Kontakt: 53428841    Allikas:  Sõltumatu Infokeskus